איילת פריש

איילת פריש (נולדה ב-12 באוגוסט 1972<ref name=":1"></ref>) היא יועצת אסטרטגית, פרשנית אקטואליה ואשת עסקים ישראלית. מייסדת ובעלים של חברת ״פריש ייעוץ אסטרטגי בע״מ״. כיהנה כדוברת בית הנשיא. 

== ביוגרפיה ==
פריש נולדה בשם איילת בוימל בקיבוץ להבות חביבה<ref name=":1" />, אביה, וולטר, יליד פאראיבה שבצפון ברזיל. וולטר עלה לישראל בשנת 1949 והיה מחנך בכפר הנוער מאיר שפיה. אמה, ילידת תוניסיה וצאצאית של הרב יעקב בוקארה, היא אחות במקצועה, שעבדה במרכז לבריאות הנפש שער מנשה<ref name=":0"></ref>.

בראשית שנות האלפיים מונתה פריש לדוברת הקיבוץ הארצי, ולאחר מכן מונתה לדוברת יושב ראש הכנסת בתקופתו של אברהם בורג<ref></ref>. בשנת 2004 מונתה לראש מערך האסטרטגיה של שמעון פרס עת כיהן בתור המשנה לראש הממשלה והשר לפיתוח הנגב והגליל בממשלה השלושים.

בשנת 2007, עם היבחרו של פרס לתפקיד נשיא המדינה, מונתה פריש לדוברת בית הנשיא ושימשה בתפקיד זה במשך כל תקופת הקדנציה של פרס כנשיא. פריש נודעה כמקורבתו של פרס וכאשת אמונו, הן בתקופה זו והן לאחר סיום תפקידו כנשיא. במסגרת עבודתה בבית הנשיא, פריש הייתה אחראית על מספר יוזמות מרכזיות שהתרחשו בתקופת נשיאותו של פרס. פריש הובילה קמפיין בינלאומי לפתיחה והשקת עמוד פייסבוק רשמי לשמעון פרס, יחד עם מייסד פייסבוק מארק צוקרברג. אירוע השקת העמוד התקיים במרכז הבינלאומי של משרדי פייסבוק בפאלו אלטו, קליפורניה. במסגרת השקת עמוד הפייסבוק, פרס הזמין גולשים מרחבי העולם להיות חבריו בעמוד ולהציע רעיונות לקידום השלום<ref></ref><ref></ref>. המהלך זיכה את פריש בפרס קמפיין היח"צ של השנה לשנת 2012 בתחרות האריה השואג של איגוד יועצי התקשורת בישראל<ref></ref>. 

בין השנים 2008–2013 פריש הייתה אחראית על יוזמת ועידות נשיא ישראל – "פונים אל  המחר", בהן השתתפו מנהיגים, אנשי עסקים, מדענים, הוגי דעות ופוליטיקאים מכל העולם<ref></ref>. בוועידת הנשיא הראשונה בשנת 2008 השתתפו מנהיגים רבים מרחבי העולם, ביניהם נשיא ארה״ב ג׳ורג׳ בוש, מיכאיל גורבצ'וב, וראש ממשלת בריטניה לשעבר טוני בלייר<ref></ref>. בשנת 2013 נפתחה הוועידה בירושלים בחגיגות יום הולדתו ה-90 של הנשיא פרס, בהשתתפות אורחים רבים ואישיויות בולטות מרחבי העולם, כולל נאום של נשיא ארה״ב לשעבר ביל קלינטון והופעה של ברברה סטרייסנד<ref></ref>.

בשנת 2013 ניהלה פריש את הקמפיין והאסטרטגיה של אירוח משחקי השלום בהובלת מועדון הכדורגל ברצלונה ובכיכובם של ליונל מסי וניימאר. משחקי השלום אירעו בעקבות הזמנתו של הנשיא פרס, ופריש המשיכה לנהל את האסטרטגיה התקשורתית ומיתוגו של הפרויקט גם בשנים שלאחר מכן. 

פריש ניהלה את הקמפיין והמערך האסטרטגי של אירוע ״תפילה לשלום" אשר התרחש בוותיקן ביוני 2014, בהובלת האפיפיור פרנצ'יסקוס, הנשיא פרס, ומחמוד עבאס יו"ר הרשות הפלסטינית<ref></ref>. פריש יזמה את הפיכת מרכז פרס לשלום, למרכז פרס לשלום וחדשנות, במסגרתו הוקם מרכז החדשנות של ישראל. לאחר פטירתו של פרס, פריש הייתה מיוזמות הסרט מבית נטפליקס "לעולם אל תפסיק לחלום" על חייו ומורשתו של הנשיא, וליוותה את הפקתו עד להשקתו<ref></ref>. 

לאחר פרישתה מתפקידה בבית הנשיא, הקימה פריש את חברת "פריש ייעוץ אסטרטגי בע"מ" המתמחה במיתוג מנהיגים ומדינות. פריש ייעצה לסוכנות היהודית וליצחק הרצוג בתקופה בה שימש כראש הסוכנות היהודית ועד להיבחרו כנשיא מדינת ישראל. כמו כן הקימה "מועדון מיליארדרים" במסגרתו מספקת ללקוחותיה האמידים שירותי ייעוץ ייחודיים.

עם לקוחותיה בעבר ובהווה בתחום הייעוץ האסטרטגי נמנים בין היתר הנדבן ואיש העסקים סילבן אדמס, שעבורו ניהלה את התקשורת והמיתוג של מרוץ האופניים ג'ירו ד'איטליה,<ref></ref><ref></ref><ref></ref> ואת הקמפיין התקשורתי סביב הופעתה של הזמרת מדונה באירוויזיון בתל אביב; היזם אראל מרגלית, עבורו ניהלה את השקת מרכז הסייבר העולמי בניו יורק במסגרת Margalit Startup City; ראש הממשלה לשעבר ויו״ר מפלגת יש עתיד, יאיר לפיד; הפרקליט האמריקאי אלן דרשוביץ; קבוצת מלונות בראון; קבוצת התרבות והמוזיקה זאפה; וכן חברות טכנולוגיות מובילות. 

בשנת 2019 ניהלה פריש את הקמפיין והאסטרטגיה סביב הגעתן של נבחרות ארגנטינה ואורוגוואי לישראל למשחק ידידות היסטורי לקידום השלום, שנערך באצטדיון בלומפילד<ref></ref><ref></ref>.

בין השנים 2020-2022 הופיעה פריש ברשימת הנשים המשפיעות בישראל של עיתון מעריב<ref></ref><ref></ref><ref></ref>.

נוסף על פעילותה התקשורתית, פריש היא ממייסדי ויוזמי קרן ההון-סיכון "New Era Capital Partners", יחד עם אנשי העסקים גידי ארגוב, רן שמחה וזיו כונן<ref></ref>. פריש מכהנת כסמנכ"לית הפיתוח העסקי בקרן. עד היום, הקרן השקיעה במספר חברות חד-קרן בולטות כגון Papaya Global, Optibus, Hyliion ועוד<ref></ref>. 

פריש מופיעה לעיתים קרובות כפרשנית לענייני פוליטיקה, מדיניות חוץ, וביטחון בחדשות הבוקר ובתוכניות ומשדרי אקטואליה שונים של חברת החדשות. איילת פריש לצד הנשיא שמעון פרס ומזכירו הצבאי תא"ל חסון חסון
== השכלה וחיים אישיים ==
לפריש תואר ראשון בתקשורת וניהול מהמסלול האקדמי המכללה למינהל, ותואר שני בתקשורת ועיתונאות מהאוניברסיטה העברית בירושלים.<ref name=":1" />

נשואה לעדי, סמנכ"ל חברת הביומד "רדהיל" וסגן אלוף במילואים ביחידת שלדג, והם הורים לארבעה.<ref name=":0" /> מתגוררת ביישוב הקהילתי עשרת.<ref name=":1" />

== קישורים חיצוניים ==

== הערות שוליים ==

קטגוריה:אנשי עסקים ישראלים
קטגוריה:בוגרות המסלול האקדמי המכללה למינהל
קטגוריה:בוגרי המסלול האקדמי המכללה למינהל
קטגוריה:דוברות ישראליות
קטגוריה:דוברים ישראלים
קטגוריה:יועצות תקשורת ישראליות
קטגוריה:יועצי תקשורת ישראלים
קטגוריה:להבות חביבה: אישים
קטגוריה:נשות עסקים ישראליות
קטגוריה:פרשניות ישראליות
קטגוריה:פרשנים ישראלים
קטגוריה:ישראלים שנולדו ב-1972
קטגוריה:ישראליות שנולדו ב-1972